ৰাজ্যৰ বিভিন্ন প্ৰান্তত বনৰীয়া হাতী, গঁড় আৰু বাঘে সন্ত্ৰাস চলোৱাৰ ফলত জনসাধাৰণ চৰম হাৰাশাস্তিৰ সন্মুখীন হ'বলগীয়া হৈছে। তাৰেই এক অনুৰূপ ঘটনা সংঘটিত হ'ল মহানগৰীৰ বশিষ্ঠৰ লতাকটা অঞ্চলত। জানিব পৰা মতে লতাকটা অঞ্চলৰ নিবাসী প্ৰতিভা দাসৰ ঘৰৰ চৌহদত নিশা স্থানীয় কোনো লোকে এটা বাঘে মুক্ত বিচৰণ কৰি থকা দেখা পায়। তেনে সময়তে ৰাইজে চিঞৰ-বাখৰ কৰাত বাঘটোৱে প্ৰতিভা দাসৰ বাথৰুমত সোমাই পৰে। স্থানীয় ৰাইজে জানিবলৈ দিয়া অনুসৰি প্ৰায় ডেৰ ঘণ্টা সময় ধৰি বাঘটো বাথৰূমতে আবদ্ধ হৈ আছিল।
স্থানীয় ৰাইজে বশিষ্ঠ আৰক্ষীক খবৰ দিয়াত কিছু সময় পাছত ঘটনাস্থলীত আৰক্ষীৰ এটা দল উপস্থিত হয়। আৰক্ষীৰ উপস্থিতিত চেগ বুজি বাঘটো বাথৰূমৰ পৰা ওলাই পলায়ন কৰে। স্থানীয় লোকে বাঘটোক লতামাকৰী বাঘ বুলি সন্দেহ কৰে। মহানগৰবাসীৰ বাবে এয়া নতুন ঘটনা নহয়। কেতিয়াবা যদি বাঘ ড্ৰয়িং ৰূমৰ আলহী হয় আন কেতিয়াবা আকৌ বাঘে বাথৰূমত প্ৰবেশ কৰে । ঘটনাস্থলীৰ পৰা বাঘটোৱে যদিও পলায়ন কৰিছিল তথাপিও লতাকটা অঞ্চলত ৰাইজৰ মাজত বৰ্তমানো বাঘৰ আতংক কমা নাই। এন্ধাৰ হৈ অহাৰ লগে লগে অঞ্চলটোত মুকলি মনেৰে চলা-ফুৰা কৰাত শংকা বৃদ্ধি পাইছে স্থানীয় ৰাইজৰ।
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
